Document ID: /roh_data/filtered/fineweb-2-filterrobots_roh.jsonl.gz/50599

Pass da l'Alvra - Naginas mesiras supplementaras per tegnair avert
La regenza grischuna na vul betg prender ulteriuras mesiras per ch'il pass possia restar avert pli ditg durant l'enviern. Ins saja conscient da la muntada turistica dal pass ch'è la pli sperta colliaziun tranter il Grischun dal nord e l'Engiadina.
L'uffizi chantunal da construcziun bassa haja gia instradà avant tschintg onns mesiras per megliurar l'avertura. Quai scriva la regenza en sia resposta sin ina dumonda dal deputà Reto Crameri da la PCD.
Quest onn vegnia plinavant plazzà sin il pass ina staziun da mesiraziun provisorica per lavinas. Ulteriuras mesiras sco galarias u rempars na sajan il mument betg prevesidas.